CELEX: E2010P0012
Language: da
Date: 2010-08-18 00:00:00
Title: Sag anlagt den 18. august 2010 af EFTA-Tilsynsmyndigheden mod Liechtenstein (Sag E-12/10)

4.11.2010   
            
            
               DA
            
            
               Den Europæiske Unions Tidende
            
            
               C 298/10
            
         Sag anlagt den 18. august 2010 af EFTA-Tilsynsmyndigheden mod Liechtenstein
   (Sag E-12/10)
   2010/C 298/08
   Den 18. august 2010 har EFTA-Tilsynsmyndigheden, ved Xavier Lewis og Olafur Johannes Einarsson som partsrepræsentanter for EFTA-Tilsynsmyndigheden, rue Belliard/Belliardstraat 35, 1040 Bruxelles/Brussel, BELGIQUE/BELGIË, anlagt sag mod Island ved EFTA-Domstolen.
   EFTA-Tilsynsmyndigheden anmoder EFTA-Domstolen om at fastslå følgende:
   
               1)
            
            
               Island har gennem opretholdelse af artikel 5 og 7 i lov nr. 45/2007 om de rettigheder og forpligtelser, der påhviler udenlandske virksomheder, der midlertidigt udstationerer arbejdstagere i Island, samt om disse arbejdstageres arbejds- og ansættelsesvilkår, tilsidesat sine forpligtelser i henhold til artikel 36 i EØS-aftalen og artikel 3 i den retsakt, der er nævnt i punkt 30 i bilag XVIII til EØS-aftalen, Europa-Parlamentet og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser, som tilpasset til EØS-aftalen ved protokol 1 hertil.
            
         
               2)
            
            
               Det pålægges Republikken Island at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Søgsmålet vedrører de krav, EØS-staterne kan indføre med hensyn til de arbejds- og ansættelsesvilkår, der gælder for arbejdstagere, der er udstationeret på deres område.
            
         
               —
            
            
               Det anføres i søgsmålet, at artikel 3 i Europa-Parlamentet og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser, sammenholdt med artikel 36 i EØS-aftalen, kun giver mulighed for at indføre de minimumskrav, der er anført i direktivets artikel 3, stk. 1, litra a)-g).
            
         
               —
            
            
               EFTA-Tilsynsmyndigheden anfører, at de anfægtede artikler i lov nr. 45/2007 (lov om udstationering) fastsætter vilkår, der ikke er omfattet af nogen af stykkerne i artikel 3 og derfor er i strid med artikel 3 og 36 i EØS-aftalen.